Quines entitats hi ha en aquest text?
Alèxia Putellas i Segura (Mollet del Vallès, Vallès Oriental, 4 de febrer del 1994) és una futbolista catalana que juga de davantera o migcampista al FC Barcelona de la Primera Divisió d'Espanya. Prèviament va jugar al Centre d'Esports Sabadell, al Reial Club Deportiu Espanyol i al Llevant. És la primera capitana de l'equip, elegida per les seves companyes. A més, és internacional amb la selecció absoluta d'Espanya i té el rècord d'internacionalitats després de superar l'anterior rècord de Marta Torrejón de 90. El 2021 fou guardonada per la UEFA com a millor jugadora de la temporada 2020-21, i el 29 de novembre del mateix any guanyà també la Pilota d'Or. Alèxia Putellas Segura va néixer el 4 de febrer de 1994, filla de Jaume Putellas Rota i Eli Segura, a Mollet del Vallès. Putellas ja era seguidora del FC Barcelona des que era molt petita, viatjant amb la penya barcelonista de Mollet del Vallès per veure els partits al Camp Nou amb el seu pare. Malgrat haver nascut en una família de jugadors de bàsquet, Putellas va començar a jugar a futbol el 2001, amb sis anys. El primer club on va jugar va ser el CE Sabadell, després que la inscrivís un amic de la família que jugava al club. El 2005, Putellas va passar un any al planter del FC Barcelona. Quan tenia dotze anys, es va incorporar en les categories inferiors del RCD Espanyol, on va romandre quatre anys. Va arribar a l'Espanyol amb 12 anys i va debutar amb el primer equip en la temporada 2010/11 quan tenia 16 anys, i va formar part de l'equip de l'Espanyol que va guanyar la Copa de la Reina de 2010 en una victòria de 3-1 davant el Rayo Vallecano. El 2011 va jugar de titular a la final de la Copa de la Reina de Futbol amb l'Espanyol, que van perdre a la pròrroga enfront del seu futur club, Barcelona. Alèxia va ser substituïda abans de l'únic gol del partit. Un mes després de la final, als 17 anys, va signar pel Llevant i va fer una molt bona temporada de 2011-2012, marcant 15 gols en 34 partits i acabant com la màxima golejadora de l'equip aquella temporada.
Alèxia Putellas i Segura : esportista, Mollet del Vallès : Entitat_Geopolítica, Vallès Oriental : Entitat_Geopolítica, FC Barcelona : equip_esportiu, Reial Club Deportiu Espanyol : equip_esportiu, Llevant : equip_esportiu, Espanya : Entitat_Geopolítica, Marta Torrejón : esportista, UEFA : organització, Jaume Putellas Rota : persona, Eli Segura : persona, Putellas : esportista, Camp Nou : instal·lació_esportiva, CE Sabadell : equip_esportiu, RCD Espanyol : equip_esportiu, Espanyol : equip_esportiu, Copa de la Reina : esdeveniment_esportiu, Rayo Vallecano : equip_esportiu, Copa de la Reina de Futbol : esdeveniment_esportiu, Barcelona : Entitat_Geopolítica, Primera Divisió d'Espanya : organització, Centre d'Esports Sabadell : equip_esportiu